CELEX: 32005R0329
Language: lt
Date: 2005-02-25 00:00:00
Title: 2005 m. vasario 25 d. Komisijos reglamentas (EB) Nr. 329/2005, nustatantis tam tikrus orientacinius kiekius ir individualias ribas dėl bananų importo į Bendriją licencijų išdavimo pagal A/B ir C tarifines kvotas antram 2005 m. ketvirčiui

26.2.2005   
            
            
               LT
            
            
               Europos Sąjungos oficialusis leidinys
            
            
               L 53/11
            
         
      KOMISIJOS REGLAMENTAS (EB) Nr. 329/2005
   2005 m. vasario 25 d.
   nustatantis tam tikrus orientacinius kiekius ir individualias ribas dėl bananų importo į Bendriją licencijų išdavimo pagal A/B ir C tarifines kvotas antram 2005 m. ketvirčiui
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo (1), ypač į jo 20 straipsnį,
   kadangi:
   
               (1)
            
            
               2001 m. gegužės 7 d. Komisijos reglamento (EB) Nr. 896/2001, nustatančio Tarybos reglamento (EEB) Nr. 404/93 dėl bananų importo į Bendriją (2) režimo taikymo taisykles, 14 straipsnio 1 dalyje numatoma galimybė importo licencijų išdavimo tikslais visiems trims pirmiesiems metų ketvirčiams nustatyti orientacinį kiekį, išreikštą vienodu nustatytų kiekių procentu A/B ir C tarifinėms kvotoms, kaip tai numatyta Reglamento (EEB) Nr. 404/93 18 straipsnio 1 dalyje.
            
         
               (2)
            
            
               Susiję duomenys, iš vienos pusės, apie Bendrijoje 2004 m. parduotus bananų kiekius, ypač apie faktišką importą, konkrečiai antro ketvirčio metu ir iš kitos pusės, apie Bendrijos rinkos tiekimo ir suvartojimo perspektyvas per tą patį antrą 2005 m. ketvirtį, leidžia nustatyti A/B ir C tarifinių kvotų orientacinius kiekius, kas užtikrins reikalingą tiekimą Bendrijoje bei prekybinių srautų tarp gamybos ir prekybos sektorių tęstinumą.
            
         
               (3)
            
            
               Tų pačių duomenų pagrindu, remiantis Reglamento (EB) Nr. 896/2001 14 straipsnio 2 dalimi, reikia nustatyti maksimalų kiekį, kuriam kiekvienas operatorius gali pateikti prašymą licencijai antram 2005 m. ketvirčiui.
            
         
               (4)
            
            
               Atsižvelgiant į tą faktą, kad šio reglamento sąlygos turi būti pradėtos taikyti prieš prašymų licencijoms antram 2005 m. ketvirčiui pateikimo laikotarpį, šį reglamentą reikia įgyvendinti nedelsiant.
            
         
               (5)
            
            
               Komisijos reglamentu (EB) Nr. 1892/2004 (3) sustabdžius pereinamąsias bananų importo į Bendriją priemones dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos priėmimo, šio reglamento nuostatos turėtų būti taikomos operatoriams, įsisteigusiems Bendrijoje, kokia ji buvo 2004 m. balandžio 30 d.
            
         
               (6)
            
            
               Šiame reglamente numatytos priemonės atitinka Bananų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 896/2001 14 straipsnio 1 dalyje, Reglamento (EEB) Nr. 404/93 18 straipsnio 1 dalyje nustatytų tarifinių kvotų pagrindu nustatomas orientacinis išduodamų bananų importo sertifikatų kiekis antram 2005 m. ketvirčiui yra:
   
               —
            
            
               29 % nuo nustatytų kiekių tradiciniams ir netradiciniams operatoriams, įsisteigusiems Bendrijoje, kokia ji buvo 2004 m. balandžio 30 d., pagal A/B tarifines kvotas,
            
         
               —
            
            
               29 % nuo nustatytų kiekių tradiciniams ir netradiciniams operatoriams, įsisteigusiems Bendrijoje, kokia ji buvo 2004 m. balandžio 30 d., pagal C tarifinę kvotą.
            
         2 straipsnis
   Antram 2005 m. ketvirčiui Reglamento (EB) Nr. 896/2001 14 straipsnio 2 dalyje numatytas leistinas bananų importo sertifikatų paraiškų kiekis pagal Reglamento (EEB) Nr. 404/93 18 straipsnio 1 dalyje nustatytas tarifines kvotas yra:
   
               a)
            
            
               29 % nuo Reglamento (EB) Nr. 896/2001 4 ir 5 straipsniuose nustatyto ir pranešto atskaitos kiekio tradiciniams operatoriams, įsisteigusiems Bendrijoje, kokia ji buvo 2004 m. balandžio 30 d., pagal A/B tarifines kvotas;
            
         
               b)
            
            
               29 % nuo Reglamento (EB) Nr. 896/2001 9 straipsnio 3 dalyje nustatyto ir pranešto kiekio netradiciniams operatoriams, įsisteigusiems Bendrijoje, kokia ji buvo 2004 m. balandžio 30 d., pagal A/B tarifines kvotas;
            
         
               c)
            
            
               29 % nuo Reglamento (EB) Nr. 896/2001 4 ir 5 straipsniuose nustatyto ir pranešto atskaitos kiekio tradiciniams operatoriams, įsisteigusiems Bendrijoje, kokia ji buvo 2004 m. balandžio 30 d., pagal C tarifinę kvotą;
            
         
               d)
            
            
               29 % nuo Reglamento (EB) Nr. 896/2001 9 straipsnio 3 dalyje nustatyto ir pranešto kiekio netradiciniams operatoriams, įsisteigusiems Bendrijoje, kokia ji buvo 2004 m. balandžio 30 d., pagal C tarifinę kvotą.
            
         3 straipsnis
   Šis reglamentas įsigalioja jo paskelbimo Europos Sąjungos Oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. vasario 25 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 47, 1993 2 25, p. 1. Reglamentas su paskutiniais pakeitimais, padarytais 2003 m. Stojimo aktu.
   
      (2)  OL L 126, 2001 5 8, p. 6. Reglamentas su paskutiniais pakeitimais, padarytais Reglamentu (EB) Nr. 838/2004 (OL L 127, 2004 4 29, p. 52).
   
      (3)  OL L 328, 2004 10 30, p. 50.